Лука Иванушец

Лука Иванушец (); (роден на  во ) — хрватски фудбалер, играч од средниот ред на Динамо Загреб и на хрватската репрезентација.

Клупска кариера
Својата кариера ја започнал во екипата од својот роден град, НК Вараждин, каде останал до 2015 година, кога на возраст од 17 години се преселил во Локомотива Загреб. Иако првично бил дел од младинскиот тим, на 20 декември 2015 година тој дебитирал за првиот тим на Локомотива, во победата со 3-0 над Славен Белупо. Својот прв гол за загрепската екипа го постигнал на 3 декември 2016 година против Цибалија. Вкупно за Локомотива одиграл 78 натпревари и постигнал 9 гола. 

На 19 август 2019 година, Иванушец потпишал петгодишен договор со Динамо Загреб.IVANUŠEC POTPISAO ZA DINAMO!, gnkdinamo.hr, 19. kolovoza 2019., pristupljeno 2. kolovoza 2020. За модрите дебитирал на 31 август 2019 година, во дербито против Хајдук на Пољуд, кое неговата екипа го загубила со 1-0. Својот прв погодок за Динамо го постигнал во натпревар против Риека.VIDEO: BRUTALNI DINAMO! MODRI U POLA SATA RAZBILI RIJEKU, ZABILI ČETIRI KOMADA, DVAPUT UZDRMALI I PREČKU! U NASTAVKU ORŠIĆ STIGAO DO HAT TRICKA..., https://sportske.jutarnji.hr, 10. studenog 2019., pristupljeno 2. kolovoza 2020. Во сезоната 2019-2020, со клубот го освоил хрватското првенство - првиот трофеј во неговата кариера.

Репрезентативна кариера
За хрватската сениорска репрезентација дебитирал на 11 јануари 2017 година против  на Чајна купот, на кој Хрватска настапила со речиси целосен состав од домашната лига. Својот прв погодок за репрезентацијата го постигнал на истото натпреварување во поразот од  во натпреварот за третото место.Ponovo kobni penali! Hrvatskoj posljednje mjesto na Kina kupu, 24sata.hr, 14. siječnja 2017., pristupljeno 2. kolovoza 2020. 

Во летото 2021 година, Иванушец се нашол на списокот со играчи за Европското првенство 2020 кој го објавил хрватскиот селектор Златко Далиќ.Izbornik Dalić potvrdio popis putnika za EURO 2020, hns-cff.hr, 1. lipnja 2021., pristupljeno 7. srpnja 2021. На првенството забележал два настапи во групната фаза и играл во осминафиналето против Шпанија, после кое неговата репрезентација била елиминирана.

Титули
 Динамо Загреб
Хрватско првенство : 3
2019-2020, 2020-2021, 2021-2022
Куп на Хрватска : 1
2020-2021
Суперкуп на Хрватска : 1
2019

 Наводи 

Категорија:Живи луѓе
Категорија:Хрватски фудбалери
Категорија:Фудбалери на ФК Динамо Загреб